שדרת הבישופים

**שדרת הבישופים** (באנגלית: The **Bishops Avenue**) היא שורת אחוזות פאר לאורך רחוב ב בלונדון, שמחבר את הצד הצפוני של המפסטד הית' באזור קנווד (המפסטד ליין), המפסטד עם , ושוכנת ליד או בקצה הדרומי שבין רובעי בארנט והארינגיי שבצפון לונדון. היא נחשבת לאחד הרחובות היקרים בעולם. הרחוב מכונה לעיתים קרובות בכינויו **"שדרת המיליארדרים"** או **"שורת המיליארדרים"** ("Billionaires Row").
## תיאור ומיקום
הרחוב בן 66 הבתים משתרע במדרון צפון-דרום, ובמקביל לרחוב וינינגטון, מציג מגוון . מחירי הנכסים הממוצעים בשדרה עברו את מיליון הליש"ט בסוף שנות ה-80 וכל נכס משתרע על מגרש של 2–3 דונם. בשנת 2006, הבתים הקטנים ביותר ברחוב נמכרו תמורת 5 מיליון ליש"ט, בעוד שבית גדול יותר, "אחוזת טופראק" של איל ההון הטורקי חאליס טופראק, בשטח של 2,800 מטר רבוע (30,000 רגל מרובע), נמכרה בסודיות רבה לנשיא קזחסטן, נורסולטן נזרבייב, תמורת 50 מיליון ליש"ט בינואר 2008, מה שהופך אותו לאחד הבתים היקרים בעולם, כפי שמופיע במגזין פורבס. בשנת 2009 מחיר ממוצע לבית ברחוב עמד על 4.8 מיליון ליש"ט. בשנת 2025 מחיר ממוצע לבית ברחוב עמד על 8.9 מיליון ליש"ט, והוא היה הרחוב החמישי הכי יקר בבריטניה; שהרחוב המקביל (רחוב וינינגטון) היה היקר ביותר, עם מחיר ממוצע לבית של 11.2 מיליון ליש"ט.

יחד עם רחוב וינינגטון ושדרת אינגרם, הוא נקרא על שם , אשר כ החזיק בבעלותו חלק ניכר מהאזור שמסביב, לאחר הענקת  בשנת 1904. רוב הקרקע נמכרה באופן פרטי בתחילת המאה ה-20, ורק בית אחד ברחוב נשאר בבעלות הכנסייה (שדרת הבישופים 46) ומבנה דיור מוגן סמוך.

הגרדיאן חשף בשנת 2014 כי בסך הכל 16 מהנכסים (שווי מוערך של 350 מיליון ליש"ט) נטושים ולא גרו בהם במשך כמה עשורים. לדברי תושב אחד, אולי רק שלושה מהבתים מאוכלסים. רוב הנכסים בחלק היקר ביותר של השדרה רשומים על שם חברות קש במקלטי מס, כולל איי הבתולה הבריטיים, קוראסאו, איי בהאמה, פנמה ואיי התעלה, מה שמאפשר לבעלים בין-לאומיים להימנע מתשלום מס בולים על הרכישה ולהישאר בעילום שם. בשנות ה-20 של המאה ה-21 רכשו יזמים מספר אחוזות ברחוב, הרסו אותם והקימו במקומם מבנים של דירות יוקרה, שחלקם מושכרים ליודענים לתקופות קצרות.

## תושבים
בין בעלי הבתים ברחוב נמנים סולטאן ברוניי וחברי , המו"ל ואיל העיתונים ,התעשיין לקשמי מיטל, איל הנדל"ן  ואיש העסקים היהודי ואספן האמנות פויו זבלודוביץ'.

בין תושבי הרחוב לשעבר נמנו איש העסקים העיראקי , אריאנה גרנדה, סר ,  , קייטי בויל, סר  (מפיק המחזה "מלכודת העכברים"), אנשי העסקים ,  ו (רעייתו לשעבר של פול מקרטני), שהיו בעלי דירה שם. עשרה מהבתים ברחוב שבבעלות בית המלוכה השולט בערב הסעודית - בית סעוד נמכרו ב-2013 תמורת 73 מיליון ליש"ט. לפי ההשערות הבתים נקנו כדי לשמש את משפחת המלוכה במקרה של הפיכה. הם נרכשו ב-1989 ונותרו רוב הזמן ריקים, גם לאחר שנמכרו. אחד הבתים היה במרכז מאבק ירושה של אלמנת פהד, מלך ערב הסעודית.

בשנת 2008 רכש איש העסקים הישראלי לב לבייב אחוזה ברחוב המקביל (קומפטון אווניו - רחוב פרטי ללא גישה לציבור), הכוללת: שבעה חדרי שינה, בריכה המעוטרת באריחי זהב ופסיפסים, מועדון לילה, חדר כושר עם סאונה, ספא ומספרה; תמורת כ-70 מיליון דולר. באותה עת זה היה הסכום הגבוה ביותר ששולם אי פעם עבור בית בבריטניה.

בינואר 2026 חשף תחקיר עיתונאי של סוכנות הידיעות בלומברג, המנהיג העליון של איראן מוג'תבא ח'אמנאי, בנו של עלי ח'אמנאי, מחזיק בשדרת הבישופים אחוזת פאר ובה 12 בתים על שטח של כ-20 דונמים. ב-12 במרץ 2026 חשף העיתונאי אורי בלאו וארגון שומרים – המרכז לתקשורת ודמוקרטיה, בשיתוף הקונסורציום הבין-לאומי של עיתונאים חוקרים, כי המתחם נרכש ב-2013 באמצעות הלוואה של 36 מיליון ליש"ט שסיפקו האחים הישראלים, איילי הנדל"ן, סול ואדי זכאי לחברת קש שמחזיקה בנכס. מטרת ההלוואה הייתה ככל הנראה לעקוף את הסנקציות שהוטלו על איראן, אך לא ידוע אם האחים ידעו שההלוואה היא עבור ח'אמנאי.

## ראו גם
* "שורת המיליארדרים" - הוא מערך גורדי שחקים יוקרתיים למגורים, שנבנו וממוקמים לאורך הקצה הדרומי של סנטרל פארק במנהטן.
* "מייל המיליונרים" - הן שכונות המגורים היוקרתיות בערים שונות.

## קישורים חיצוניים


* Map and aerial photos The relative plot size between The Bishops Avenue and Winnington Road, the parallel road to the west is striking.
* Barnet Council Planning applications. Full documentation, usually including detailed plans, is available for decisions since 2006.

* 
* 
## הערות שוליים

קטגוריה:לונדון: רחובות